Doložka
vybraných vplyvov

A.1. Názov materiálu: Návrh na uzavretie Dohody medzi vládou Slovenskej republiky a vládou Gruzínska o medzinárodnej cestnej osobnej a nákladnej doprave 
        Termín začatia a ukončenia PPK: 11.11.2013-6.12.2013  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy		x		
2. Vplyvy na podnikateľské prostredie – dochádza k zvýšeniu regulačného zaťaženia?	x			
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky
Vykonávanie dohody môže mať pozitívny dopad na zamestnanosť a podnikateľské prostredie.

A.4. Alternatívne riešenia

A.5. Stanovisko gestorov
Ministerstvo hospodárstva SR odporúča predkladateľovi zmeniť v Doložke vybraných vplyvov v tabuľke A.2.Vplyvy v bode 2.Vplyvy na podnikateľské prostredie označenie žiadne na pozitívne a dopracovať Analýzu vplyvov na podnikateľské prostredie. 
Zdôvodnenie: Návrh dohody sa predkladá v záujme podpory a rozvoja obchodnej spolupráce medzi SR a Gruzínskom, ako aj v záujme uľahčenia tranzitu. Možno teda predpokladať pozitívny vplyv na podnikateľské prostredie, tak ako je uvedené v predkladacej správe. Tento pozitívny vplyv sa bude týkať najmä poskytovateľov služieb v oblasti cestnej osobnej a nákladnej prepravy, ako aj ďalších podnikateľských subjektov, ktoré tieto služby využívajú.
 
Ministerstvo práce, sociálnych vecí a rodiny SR predkladá k doložke vybraných vplyvov nasledovnú pripomienku:
·        V časti Poznámky žiadame uviesť vetu „Vykonávanie dohody môže mať pozitívny dopad na zamestnanosť a podnikateľské prostredie.“
 
V súvislosti s doložkou vybraných vplyvov žiadame v predkladacej správe záverečnú vetu „Môže mať pozitívny dopad na zamestnanosť a podnikateľské prostredie.“ nahradiť znením „Môže mať pozitívny sociálny vplyv a vplyv na podnikateľské prostredie.“ z dôvodu zosúladenia s názvami jednotlivých častí doložky vybraných vplyvov.
 
Ministerstvo financií SR nemá pripomienky k doložke vybraných vplyvov z hľadiska vplyvov na informatizáciu spoločnosti a vplyvov na rozpočet verejnej správy.
 
Ministerstvo životného prostredia SR súhlasí s predloženou doložkou vybraných vplyvov bez pripomienok.

Vplyvy na podnikateľské prostredie

Vplyvy na podnikateľské prostredie	Vplyvy na podnikateľské prostredie	
3.1. Ktoré podnikateľské subjekty budú predkladaným návrhom ovplyvnené a aký je ich počet?	Návrh dohody sa týka:
cca 6 500 podnikateľov SR v medzinárodnej nákladnej cestnej doprave a  cca 1 500 podnikateľov v medzinárodnej autobusovej doprave, ktorí budú mať možnosť vykonávať prepravy nákladov v rámci zahraničného obchodu a cestujúcich v súvislosti s cestovným ruchom. Niektoré z nich budú uskutočňovať prepravy z a do Gruzínska.	
3.2. Aký je predpokladaný charakter a rozsah nákladov a prínosov?
 
3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?	Náklady súvisiace s uskutočnením prepravy znášajú spravidla podnikatelia v medzinárodnej nákladnej cestnej doprave (dopravcovia). Dopravcovia musia mať pred vstupom na územie Gruzínska okrem iného tiež povolenie príslušného gruzínskeho orgánu. SR a Gruzínsko si recipročne každoročne vzájomne vymenia dohodnutý  počet povolení. Slovenskí dopravcovia  budú podľa sadzobníka 79 písm. f) bod 1. zákona č. 145/1995 Z. z. o správnych poplatkoch v znení neskorších predpisov  za jedno gruzínske prepravné povolenie uhrádzať 10 eur. Inak by museli gruzínske prepravné povolenia kupovať na gruzínskych hraniciach. Za prepravné povolenie vrátane pokuty by museli platiť cca 2.300 eur.
 
Slovenskí dopravcovia nebudú musieť na základe reciprocity pri vstupe na územie Gruzínska platiť daň z vozidiel (majetková daň). 
 
Príležitostnú dopravu cestujúcich (zájazdovú dopravu) budú môcť slovenskí dopravcovia vykonávať bez akýchkoľvek povolení príslušných gruzínskych orgánov.	
3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)	Dňa 29. novembra 2013 EÚ a Gruzínsko vo Vilniuse podpísali „Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej“, ktorá musí byť ešte ratifikovaná zmluvnými stranami. Táto dohoda predpokladá aj užšiu spoluprácu v odvetví dopravy. Slovensko má záujem o rozvoj ekonomických vzťahov s Gruzínskom. Obchodná výmena síce postupne narastá, ale vo vzájomných vzťahoch neboli vyčerpané ešte všetky možnosti spolupráce. Gruzínsko je pre slovenských cestných dopravcov čo raz zaujímavejšou cieľovou prepravnou destináciou. Predpokladá sa, že ročne sa vykoná cca 100 prepráv tovaru po ceste. Dopravný trh sa bude priebežne monitorovať a v prípade potreby sa zvýši aj počet dohodnutých prepravných povolení. Slovenskí dopravcovia budú mať možnosť pri ceste späť využiť vozidlo aj na prepravu z Gruzínska do tretieho štátu. Gruzínski dopravcovia využívajú Slovensko v prevažnej miere ako tranzitnú krajinu do Rakúska a ČR. 	
3.5. Aké sú predpokladané spoločensko – ekonomické dôsledky pripravovaných regulácií?
 	Predkladaný návrh dohody je štandardnou bilaterálnou zmluvou, aké Slovenská republika uzatvára s jednotlivými štátmi v záujme podpory a rozvoja obchodnej spolupráce, ako aj v záujme uľahčenia tranzitu. Podobnú dohodu má uzatvorenú napr. s Ruskou federáciou, Španielskom, Moldavskom a pod. Návrh rešpektuje  rezolúciu EHK OSN R. E. 4 o harmonizácii požiadaviek na cestnú dopravu a na uľahčenie jej fungovania. Dohoda upravuje vykonávanie osobnej dopravy, príležitostnej autobusovej dopravy, kyvadlovej dopravy, nákladnej cestnej dopravy, ďalej upravuje povinnosti dopravcov a sankcie v prípade nedodržania ustanovení zmluvy.